proxectonos/corpus_dominio_legal_administrativo_tmp huggingface dataset:
EXTRACTO da Resolución do 15 de marzo de 2022, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2022 (código de procedemento PR905A).
Vicepresidencia primeira e Consellería de Presidencia, Xustiza e Turismo — III. Outras disposicións — 29/03/2022

BDNS (Identif.): 617711.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser beneficiarias destas axudas as seguintes persoas que, residindo fóra de España con nacionalidade española, establezan a súa residencia na Comunidade Autónoma galega:
a) As persoas galegas e nacidas en Galicia.
b) Os/as cónxuxes ou persoas con unión análoga á conxugal das persoas galegas e nacidas en Galicia.
c) Os/as descendentes por consanguinidade das persoas galegas e nacidas en Galicia.
Segundo.
Obxecto
Esta resolución ten por obxecto aprobar as bases que regularán o procedemento de concesión, en réxime de concorrencia non competitiva, de subvencións da Secretaría Xeral da Emigración que teñen por finalidade a concesión de axudas extraordinarias e non periódicas, dirixidas a persoas emigrantes galegas retornadas que carezan dos recursos suficientes, para axudar a facer fronte aos gastos extraordinarios da unidade familiar derivados do seu retorno á Comunidade Autónoma de Galicia (código de procedemento PR905A).
Terceiro.
Bases reguladoras
Resolución do 15 de marzo de 2022, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se procede á súa convocatoria para o ano 2022 (código de procedemento PR905A).
Cuarto.
Importe
1. Para a concesión destas subvencións destinarase un crédito dun millón seiscentos noventa mil euros (1.690.000 €), con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2022.
2. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso, publicarase a ampliación do crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.
Quinto.
Prazo de presentación de solicitudes
O prazo de presentación das solicitudes será desde o día seguinte ao da publicación desta resolución no
Diario Oficial de Galicia
ata o 30 de setembro de 2022, incluído.
Santiago de Compostela, 15 de marzo de 2022
RESOLUCIÓN do 10 de xuño de 2022, conxunta da Consellería de Cultura, Educación, Formación Profesional e Universidades e do Instituto Galego do Consumo e da Competencia, pola que se publica a relación dos premios aos proxectos de innovación educativa sobre consumo responsable Galicons-net.
Instituto Galego do Consumo e da Competencia — III. Outras disposicións — 01/07/2022

Pola Resolución conxunta do 21 de marzo de 2022 (DOG núm. 79, do 26 de abril) convocáronse os premios de innovación educativa aos proxectos sobre consumo responsable Galicons-net.
Vista a proposta efectuada polo xurado mencionado no artigo 16 da citada resolución, relativa á selección dos traballos presentados segundo os criterios previstos no artigo 17, procede á súa publicación de conformidade con ela. Na súa virtude
Primeiro. Declarar gañador da categoría A (alumnado de segundo ciclo de educación infantil e de educación primaria), dotado coa contía de 1.500 euros, o proxecto Unha rúa chea de publicidade, realizado polo CEIP A Rúa.
Segundo. Declarar deserta a categoría B (alumnado de educación secundaria obrigatoria).
Terceiro. Declarar gañador do premio na categoría C (alumnado de bacharelato, de ciclos formativos de grao medio e de grao superior de formación profesional e de educación para persoas adultas), dotado coa contía de 1.500 euros, o proxecto
RE-ÉTIKA: publicidade inclusiva, publicidade para a sostibilidade
, realizado polo IES Luis Seoane.
Cuarto. Declarar deserta a categoría D (alumnado de educación especial).
Santiago de Compostela, 10 de xuño de 2022
RESOLUCIÓN do 22 de xuño de 2022 pola que se dá publicidade á resolución de concesión das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020 (código de procedemento IG401A).
Instituto Galego de Promoción Económica — III. Outras disposicións — 01/07/2022

Mediante a Resolución do 2 de decembro de 2021, conxunta do Igape e da Amtega (DOG núm. 243, do 21 de decembro), publicáronse as bases reguladoras das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, e procedeuse á súa convocatoria en réxime de concorrencia competitiva.
As ditas bases establecen no seu artigo 8.5 que a resolución conxunta relativa a cada período de admisión de solicitudes será obxecto de publicación no
Diario Oficial de Galicia.
e na páxina web do Igape no enderezo www.tramita.igape.es, ao cal se remitirá desde o texto publicado no
Diario Oficial de Galicia
, de acordo co artigo 45 da Lei 39/2015.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución de concesión do 17 de xuño de 2022, da Dirección Xeral do Igape, e da Resolución de concesión do 20 de xuño de 2022, da Dirección da Amtega, correspondentes á convocatoria 2022.3 das axudas aos servizos de desenvolvemento estratéxico, profesionalización, innovación e adopción de solucións de dixitalización para a súa realización en empresas galegas (programa Re-acciona), cofinanciadas polo Fondo Europeo de Desenvolvemento Rexional con cargo ao programa operativo Feder Galicia 2014-2020, no enderezo www.tramita.igape.es (epígrafe Consulta de resolucións definitivas, https://www.igape.gal/gl/resolucions-definitivas).
Segundo. As resolucións do 17 de xuño de 2022 e do 20 de xuño de 2022 esgotan a vía administrativa e contra elas poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no
Diario Oficial de Galicia
. Non obstante, previamente poderá interpoñerse recurso de reposición ante a persoa titular da Dirección Xeral do Igape ou da Dirección Xeral da Amtega, segundo o caso, dentro do prazo dun mes contado a partir do día seguinte ao da publicación desta resolución no
Diario Oficial de Galicia.
Santiago de Compostela, 22 de xuño de 2022
RESOLUCIÓN do 14 de xuño de 2022 pola que se ordena a publicación do Acordo do Consello da Xunta de Galicia do 2 de xuño de 2022 polo que se aproba o Plan de seca da demarcación hidrográfica de Galicia-Costa.
Augas de Galicia — III. Outras disposicións — 01/07/2022

O Consello da Xunta de Galicia acordou o 1 de agosto de 2013 a aprobación do Plan de seca da demarcación hidrográfica de Galicia-Costa, que se elaborou en cumprimento do previsto no artigo 26 da Lei 9/2010, do 4 de novembro, de augas de Galicia.
A Lei 9/2019, do 11 de decembro, de medidas de garantía do abastecemento nos episodios de seca e nas situacións de risco sanitario, co coñecemento e a experiencia adquiridos nos anos transcorridos desde a entrada en vigor da Lei 9/2010, do 4 de novembro, de augas de Galicia, considera necesario ordenar e delimitar con maior detalle o alcance dos instrumentos de planificación, en particular o Plan de seca da demarcación hidrográfica de Galicia-Costa, como ferramenta clave na coordinación entre as distintas administracións e para que a súa efectividade se estenda a todas as fases na evolución dun período de seca ou dunha situación de risco sanitario, prevendo a necesidade de adaptar o Plan de seca da demarcación hidrográfica de Galicia-Costa ás súas prescricións.
Con base no anterior, elaborouse un novo Plan de seca da demarcación hidrográfica de Galicia-Costa.
Este plan ten por obxectivo xeral minimizar os efectos negativos ambientais, económicos e sociais das eventuais situacións de seca, no ámbito da demarcación hidrográfica de Galicia-Costa, a través das medidas que nel se conteñen.
Con fundamento no exposto, o plan foi aprobado polo Consello da Xunta de Galicia na súa reunión do día 2 de xuño de 2022, polo que
Facer público que o Consello da Xunta de Galicia, na súa reunión do día 2 de xuño de 2022, acordou aprobar o Plan de seca da demarcación hidrográfica de Galicia-Costa.
O texto do dito plan estará á disposición pública na páxina electrónica do organismo de bacía: https://augasdegalicia.xunta.gal/
Santiago de Compostela, 14 de xuño de 2022
CORRECCIÓN DE ERROS. Resolución do 8 de marzo de 2022 pola que se aproban as bases reguladoras de subvencións, en réxime de concorrencia competitiva, á creación escénica e se convocan para o ano 2022 (código de procedemento CT403B).
Axencia Galega das Industrias Culturais — III. Outras disposicións — 25/03/2022

Advertido erros na citada resolución, publicada no Diario Oficial de Galicia número 54, do venres 18 de marzo de 2022, procede facer as oportunas correccións:
Primeiro. Na páxina 18384, no artigo 4, punto 3, onde di:
«3. Contías das subvencións e límites máximos:
Debe dicir:
«3. Contía das subvencións e límites máximos:
Segundo. Nas páxinas 18395 e 18396, no artigo 14. Punto 2.2. Nivel de distribución. Ponderación 2, onde di:
«– Entre 10 e 20 funcións: 2 puntos.
– Entre 21 e 50 funcións: 6 puntos.
– Entre 51 e 70 funcións: 9 puntos
– Entre 71 e 90 funcións: 12 puntos.
– Máis de 90 funcións: 15 puntos».
Debe dicir:
«– Entre 10 e 20 funcións: 2 puntos.
– Entre 21 e 50 funcións: 6 puntos.
– Entre 51 e 70 funcións: 9 puntos
– Entre 71 e 90 funcións: 11 puntos.
– Máis de 90 funcións: 13 puntos».
RESOLUCIÓN do 15 de marzo de 2022 pola que se resolve parcialmente o proceso de selección de persoal investigador, na modalidade de investigador distinguido, para beneficiarios dunha bolsa do Consello Europeo de Investigación (ERC), no marco do programa Oportunius (código de procedemento IN859A).
Axencia Galega de Innovación — III. Outras disposicións — 28/03/2022

A Axencia Galega de Innovación (Axencia), dada a súa condición de organismo público de investigación tal e como recolle a Lei 12/2014, do 22 de decembro, de medidas fiscais e administrativas, poderá contratar persoal investigador en réxime laboral mediante as modalidades contractuais recollidas na Lei 14/2011, do 1 de xuño, de ciencia, tecnoloxía e innovación.
Mediante a Resolución do 13 outubro de 2021 (DOG núm. 203, do 21 de outubro) anunciouse a convocatoria de dúas prazas de persoal investigador, conforme o establecido no Decreto 64/2016, do 26 de maio, polo que se regula o réxime de contratación de persoal investigador dotado cunha bolsa do ERC, no marco do programa para a xeración, captación, retención e recuperación de talento investigador en Galicia (programa Oportunius).
Finalizado o proceso de selección da praza número 2 correspondente ao dominio ERC Ciencias da Vida, de acordo co sinalado nos artigos 13 e seguintes da convocatoria, o tribunal elevou á Dirección da Axencia Galega de Innovación a proposta a favor do aspirante seleccionado.
Por todo iso, en virtude das atribucións do Decreto 50/2012, do 12 de xaneiro, polo que se crea a Axencia Galega de Innovación e se aproban os seus estatutos, esta dirección
Primeiro. Contratar como persoal laboral da Axencia Galega de Innovación, na modalidade de investigador distinguido, a persoa que se indica no anexo.
Segundo. Contra esta resolución cabe interpor recurso de alzada perante a Presidencia da Axencia Galega de Innovación no prazo dun mes, contado desde o seguinte ao da súa publicación.
Santiago de Compostela, 15 de marzo de 2022
RESOLUCIÓN do 31 de maio de 2022 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Mar — III. Outras disposicións — 07/07/2022

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Así mesmo, no seu artigo 6.1 determina o mecanismo de actualización dos prezos públicos. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no
Diario Oficial de Galicia
.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación da familia marítimo-pesqueira dependentes da Consellería do Mar, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, que quedan da maneira seguinte:
1. Catálogo de prezos públicos en residencias:
2. Catálogo de prezos públicos de matrícula en cursos na Aula de Seguridade e Salvamento de Ferrol:
Segundo. Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 31 de maio de 2022
DECRETO 120/2022, do 30 de xuño, polo que se nomea delegada da Xunta de Galicia en Montevideo (República Oriental do Uruguai) a María Elvira Domínguez Alonso.
Vicepresidencia Segunda e Consellería de Presidencia, Xustiza e Deportes — II. Autoridades e persoal — 05/07/2022

En virtude do establecido no artigo 4.13 da Lei 1/1983, do 22 de febreiro, de normas reguladoras da Xunta e da súa Presidencia, por proposta do vicepresidente segundo e conselleiro de Presidencia, Xustiza e Deportes, e logo de deliberación do Consello da Xunta de Galicia na súa reunión do día trinta de xuño de dous mil vinte e dous.
Nomeo delegada da Xunta de Galicia en Montevideo (República Oriental do Uruguai) a María Elvira Domínguez Alonso.
Santiago de Compostela, trinta de xuño de dous mil vinte e dous
DECRETO 122/2022, do 30 de xuño, polo que se nomea a Rosario Álvarez Blanco presidenta do Consello da Cultura Galega.
Consellería de Cultura, Educación, Formación Profesional e Universidades — II. Autoridades e persoal — 06/07/2022

De conformidade co disposto nos artigos 3.1.a) da Lei 8/1983, do 8 de xullo, do Consello da Cultura Galega, e 13 do seu regulamento, aprobado polo Decreto 162/2008, do 10 de xullo, por proposta do conselleiro de Cultura, Educación, Formación Profesional e Universidades, logo de elección efectuada polo Consello da Cultura Galega no pleno extraordinario do día 2 de xuño de 2022, tras a súa comparecencia ante o Parlamento de Galicia, e logo de deliberación do Consello da Xunta de Galicia na súa reunión do día trinta de xuño de dous mil vinte e dous,
Nomear a Rosario Álvarez Blanco presidenta do Consello da Cultura Galega.
Santiago de Compostela, trinta de xuño de dous mil vinte e dous
EXTRACTO da Resolución do 1 de xullo de 2022 pola que se modifican os requisitos dos beneficiarios e o orzamento mínimo dos plans de consolidación ao abeiro da Resolución do 4 de maio de 2022 pola que se establecen as bases reguladoras para a concesión, en réxime de concorrencia competitiva, das axudas do programa Consolida Bio para o apoio á consolidación do sector biotecnolóxico a través de plans de investimento e innovación, financiados no marco do eixo REACT EU do programa operativo do Fondo Europeo de Desenvolvemento Rexional (Feder) de Galicia 2014-2020 como parte da resposta da UE á pandemia da COVID-19, e se procede á súa convocatoria para o ano 2022 (código de procedemento IN861A).
Axencia Galega de Innovación — III. Outras disposicións — 05/07/2022

BDNS (Identif.): 626763.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Beneficiarios
1. Modifícase o número segundo do punto 1 do artigo 3, Beneficiarios, que queda redactado do seguinte modo:
• Estar constituídas como máximo nos 13 anos anteriores á data de peche do prazo de presentación de solicitudes de axuda á presente convocatoria, para o que se terá en conta a data de outorgamento da escritura de constitución da empresa.
2. Suprímese o número primeiro do punto 5 do artigo 3, Beneficiarios, relativo a exclusións.
Segundo.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 1 de xullo de 2022
EXTRACTO da Orde do 17 de xuño de 2022, pola que se establecen as bases que rexen os premios do programa Xuventude Crea e se procede á súa convocatoria para o ano 2022 (código de procedemento BS310Q).
Consellería de Política Social e Xuventude — III. Outras disposicións — 05/07/2022

BDNS (Identif.): 636588.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro. Persoas destinatarias
Serán destinatarias da convocatoria as persoas galegas ou residentes en Galicia, non profesionais, con idades comprendidas entre os 16 e os 30 anos de idade feitos no ano 2022, agás o establecido no capítulo II para cada especialidade.
Enténdese por profesional aquela persoa que mantén unha relación contractual permanente ou ocasional con algunha empresa vinculada á especialidade concreta na cal solicita participar levando a cabo traballos directamente relacionados con ela, ou que está dada de alta como autónoma nunha actividade que teña unha relación directa coa citada especialidade.
Salvo no caso das especialidades de arte urbana, cociña, creación de videoxogos, danza moderna, música e teatro, a participación será sempre a título individual.
Aquelas persoas que gañasen o primeiro premio dunha especialidade das convocadas na edición do ano anterior non poderán participar na mesma especialidade na presente convocatoria
Segundo. Obxecto
O obxecto é establecer as bases que rexen a concesión dos premios do programa Xuventude Crea e convocalos para o ano 2022.
Terceiro. Bases reguladoras
Orde do 17 de xuño de 2022 pola que se establecen as bases que rexen os premios do programa Xuventude Crea e se procede á súa convocatoria para o ano 2022 (código de procedemento BS310Q).
Cuarto. Importe
Destínase un crédito de 93.050 euros con cargo á aplicación orzamentaria 13.06.313A.480.10.
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación desta orde no Diario Oficial de Galicia.
Sexto. Outros datos
Especialidades dos premios do programa Xuventude Crea:
a) Artes plásticas.
b) Arte urbana.
c) Banda deseñada.
d) Cociña.
e) Creación de videoxogos.
f) Danza moderna.
g) Deseño de xoias.
h) Fotografía.
i) Moda.
j) Música.
k) Novela curta.
l) Poesía.
m) Teatro.
n) Videocreación.
Premios por cada unha das especialidades:
Un primeiro premio de 3.000 €.
Un segundo premio de 1.500 €.
Un terceiro premio de 1.000 €.
Un premio especial de 1.000 € para a modalidade de música clásica da especialidade de música.
Poderanse outorgar mencións de honra, que carecerán de dotación económica, nas diferentes especialidades, a aquelas obras que conseguisen chegar á fase final en relación coas especialidades que establezan a dita fase a que acceden os concursantes finalistas seleccionados e que, coa avaliación da comisión de selección, acaden a suficiente calidade.
Santiago de Compostela, 17 de xuño de 2022
ORDE do 29 de xuño de 2022 pola que se fai público o incremento do crédito previsto na Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral, para fins de carácter sociosanitario, no ámbito dos trastornos mentais (código de procedemento SA500A).
Consellería de Sanidade — III. Outras disposicións — 06/07/2022

Con data do 11 de abril de 2022 publicouse no
Diario Oficial de Galicia
a Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral, para fins de carácter sociosanitario, no ámbito dos trastornos mentais (código de procedemento SA500A).
No seu artigo 3.2, de acordo co previsto no artigo 30.2 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establécese que excepcionalmente se poderá ampliar a contía máxima dos créditos dispoñibles cando o aumento veña derivado dunha xeración, ampliación ou incorporación de crédito, cando existan remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
O incremento do crédito queda condicionado á declaración de dispoñibilidade como consecuencia das circunstancias sinaladas e, se é o caso, logo da aprobación da modificación orzamentaria que proceda.
A ampliación do crédito publicarase nos mesmos medios que a convocatoria, sen que implique a apertura dun novo prazo para presentar novas solicitudes nin o inicio de novo cómputo de prazo para resolver.
Nos orzamentos do ano 2022 existen remanentes de crédito por valor de setenta e oito mil novecentos catro euros (78.904,00 €).
Por este motivo, e co obxecto de repartir entre as entidades de iniciativa social que concorran á convocatoria de axudas a totalidade destes fondos, tramítase esta orde pola que se incrementa o crédito dispoñible na Orde do 29 de marzo na contía de setenta e oito mil novecentos catro euros (78.904,00 €).
Por todo o exposto e no uso das facultades que me foron conferidas,
Artigo único.
Incremento dos créditos
Increméntase o crédito destinado ao financiamento das axudas previstas na Orde do 29 de marzo de 2022 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral, para fins de carácter sociosanitario, no ámbito dos trastornos mentais (código de procedemento SA500A) en setenta e oito mil novecentos catro euros (78.904,00 €), consignados na aplicación orzamentaria 50.01.413A.481.32, código de proxecto 202100001.
A publicación desta orde non supón a apertura dun novo prazo de presentación de solicitudes nin o inicio de novo cómputo de prazo para resolver.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 29 de xuño de 2022
EXTRACTO da Orde do 21 de xuño de 2022 pola que se establecen as bases reguladoras para a concesión, en réxime de concorrencia competitiva, de subvencións para a creación e o lanzamento de plataformas de marketplace para produtos agroalimentarios no medio rural, e se procede á súa convocatoria para o ano 2022 (código de procedemento CO300H).
Vicepresidencia Primeira e Consellería de Economía, Industria e Innovación — III. Outras disposicións — 06/07/2022

BDNS (Identif.): 637108.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias das subvencións, sen prexuízo de reuniren os demais requisitos establecidos nestas bases e sempre que non concorra ningunha das circunstancias previstas no artigo 10 da Lei 9/2007, do 13 de xuño, de subvencións de Galicia:
a) Os concellos da Comunidade Autónoma de Galicia situados en zonas rurais e cunha poboación inferior a 10.000 habitantes.
Os concellos deben cumprir co deber de remisión ao Consello de Contas das contas xerais de cada exercicio, nos termos previstos no artigo 4 do Decreto 193/2011, do 6 de outubro , polo que se regulan especialidades nas subvencións ás entidades locais galegas.
b) Grupos de desenvolvemento rural (GDR) recoñecidos polo Acordo do Consello de Dirección da Axencia Galega de Desenvolvemento Rural (Agader), do 16 de novembro de 2016, polo que se resolve a convocatoria sobre a selección de estratexias de desenvolvemento local e de grupos de desenvolvemento rural como entidades colaboradoras na xestión da medida Leader de Galicia.
Segundo. Obxecto
O obxecto é a creación e o lanzamento de plataformas de marketplace para produtos agroalimentarios no medio rural (código de procedemento CO300H).
Terceiro. Bases reguladoras
As bases reguladoras publícanse conxuntamente na convocatoria.
Cuarto. Importe
Para a concesión destas subvencións destínase un crédito total de 350.000,00 €, que será imputado ás seguintes aplicacións orzamentarias dos orzamentos xerais da Comunidade Autónoma de Galicia para o ano 2022:
Quinto. Prazo de presentación de solicitudes
O prazo para a presentación das solicitudes será dun mes contado a partir do día seguinte ao da publicación desta orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día de prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao da publicación, entenderase que o prazo remata o último día do mes.
Santiago de Compostela, 21 de xuño de 2022
RESOLUCIÓN do 13 de xuño de 2022, da Dirección Xeral de Gandaría, Agricultura e Industrias Agroalimentarias, pola que se dá publicidade ás axudas concedidas ao abeiro da Orde do 31 de decembro de 2021 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2022-2023 (código de procedemento MR237B).
Consellería do Medio Rural — III. Outras disposicións — 04/07/2022

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, finalidade da subvención, o beneficiario e a cantidade concedida.
En virtude do artigo 2 da Orde do 17 de novembro de 2015 sobre delegación de competencias en diversos órganos da Consellería do Medio Rural (DOG núm. 223, do 23 de novembro), o director xeral de Gandaría, Agricultura e Industrias Agroalimentarias
Publicar no Diario Oficial de Galicia as axudas concedidas ao abeiro da Orde do 31 de decembro de 2021 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2022-2023 (código de procedemento MR237B), e que figuran como anexo nesta resolución.
Santiago de Compostela, 13 de xuño de 2022
Convocatoria:
Orde do 31 de decembro de 2021 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para 2022-2023 (código de procedemento MR237B).
Aplicación orzamentaria:
a) Para o ano 2022: 14.04.713E.470.0, dotada para esta finalidade con 949.850,00 euros.
b) Para o ano 2023: 14.04.713E.470.0, dotada para esta finalidade con 1.200.150,00 euros.
Finalidade: programas de planificación zoosanitaria.
1. ADSG beneficiarias e subvención:
EXTRACTO da Orde do 20 de xuño de 2022 pola que se establecen as bases reguladoras para a concesión de subvencións públicas, destinadas ao financiamento do Programa Muller 22, no marco do Plan de recuperación, transformación e resiliencia, financiado pola Unión Europea, NextGenerationEU, e se convoca para o ano 2022 (código de procedemento administrativo TR770A).
Consellería de Promoción do Emprego e Igualdade — III. Outras disposicións — 04/07/2022

BDNS (Identif.): 636760.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias dos incentivos previstos nesta orde as persoas empregadoras e as empresas, calquera que sexa a forma xurídica que adopten, incluídas as persoas autónomas, as cooperativas e as sociedades laborais, que contraten por conta allea mulleres desempregadas, inscritas como demandantes de emprego, para prestaren servizos en centros de traballo radicados na Comunidade Autónoma de Galicia. Tamén poderán ser beneficiarios dos incentivos os centros especias de emprego e as empresas de inserción laboral, excepto para facer contratos con persoas con discapacidade e contratos con persoas en situación ou risco de exclusión social, respectivamente.
Segundo. Obxecto
Esta orde ten por obxecto fixar as bases reguladoras e proceder, no marco do Plan de recuperación, transformación e resiliencia, á convocatoria para o ano 2022 dos incentivos á contratación indefinida inicial de mulleres desempregadas que presentan desvantaxes e dificultades particulares para acceder ou permanecer no mercado de traballo (código de procedemento TR770A).
Terceiro. Bases reguladoras
Orde pola que se establecen as bases reguladoras para a concesión de subvencións públicas, destinadas ao financiamento do Programa Muller 22, no marco do Plan de recuperación, transformación e resiliencia, financiado pola Unión Europea, NextGenerationEU, e se convocapara o ano 2022 (código de procedemento administrativo TR770A).
Cuarto. Importe
Para a concesión destas axudas destínanse seis millóns de euros (6.000.000 euros).
Quinto. Prazo de presentación de solicitudes
O prazo de solicitude de axudas desta orde iníciase o día seguinte ao da súa publicación e remata o 30 de setembro de 2022.
Santiago de Compostela, 20 de xuño de 2022
CORRECCIÓN DE ERROS. Resolución do 22 de xuño de 2022, da Secretaría Xeral da Igualdade, pola que se resolven as subvencións previstas na Resolución do 7 de marzo de 2022 pola que se establecen as bases reguladoras das subvencións ás entidades locais da Comunidade Autónoma de Galicia para a promoción da igualdade, de forma individual e mediante o sistema de xestión compartida, e se procede á súa convocatoria para o ano 2022 (códigos de procedemento SI435B, SI435A e SI427B).
Consellería de Promoción do Emprego e Igualdade — III. Outras disposicións — 04/07/2022

Advertidos erros na citada resolución publicada no DOG número 122, do 28 de xuño de 2022, cómpre efectuar a seguinte corrección:
Substitúese do anexo II, da listaxe de agarda, a táboa correspondente ao Programa de promoción da igualdade e de prevención da violencia de xénero (SI435A), inserida nas páxinas 36887 a 36890 pola seguinte:
Listaxe de agarda (56).
b) Programa de promoción da igualdade e de prevención da violencia de xénero (SI435A).
* Custos directos de persoal máis un 20 % e menos os ingresos, de ser o caso.
RESOLUCIÓN do 30 de xuño de 2022 pola que se ordena a publicación do Acordo do Consello da Xunta de Galicia, do 30 de xuño de 2022, polo que se aproba a modificación da relación de postos de traballo desta consellería.
Consellería de Facenda e Administración Pública — III. Outras disposicións — 04/07/2022

A aprobación da modificación da relación de postos de traballo da Consellería de Facenda e Administración Pública xustifícase polas razóns indicadas no punto primeiro do acordo.
En consecuencia, por proposta da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 30 de xuño de 2022, adoptou o seguinte
Primeiro. Aprobar a modificación da relación de postos de traballo da Consellería de Facenda e Administración Pública nos termos que se sinalan no anexo a este acordo.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia na súa reunión do 30 de xuño de 2022, relativo á aprobación da modificación da relación de postos de traballo da Consellería de Facenda e Administración Pública, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 30 de xuño de 2022
RESOLUCIÓN do 28 de xuño de 2022, da Secretaría Xeral de Apoio ao Emprego, Traballo Autónomo e Economía Social, pola que se redistribúen os créditos orzamentarios por epígrafes recollidos na Orde do 29 de decembro de 2021 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2022 e 2023.
Consellería de Promoción do Emprego e Igualdade — III. Outras disposicións — 07/07/2022

Mediante a Orde do 29 de decembro de 2021, que foi publicada no
Diario Oficial de Galicia
núm. 16, do 25 de xaneiro de 2022, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social.
No artigo 37.1 da devandita orde recóllese o financiamento das axudas previstas con cargo ás aplicacións 11.04.324C.444.0, 11.04.324C.445.0, 11.04.324C.460.0 e 11.04.324C.481.1, cunha contía inicial de seiscentos oitenta e tres mil euros (683.000,00 €) distribuída en dúas anualidades, correspondentes a fondos finalistas do Estado.
No artigo 37.2 establécese que a distribución inicial poderá alterarse, logo das modificacións orzamentarias precisas, en función da tipoloxía das entidades que vaian realizar as actividades que resulten subvencionadas.
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria faise necesaria unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Redistribuír o crédito destinado ás axudas convocadas pola Orde do 29 de decembro de 2021 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e a economía social, e se convocan para os anos 2022 e 2023, sen variar o orzamento total, da seguinte maneira:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 28 de xuño de 2022
ORDE do 28 de xuño de 2022 pola que se publica a concesión dos premios extraordinarios de formación profesional de grao superior correspondentes ao curso 2020/21, convocados pola Orde do 8 de marzo de 2022 (Diario Oficial de Galicia número 55, do 21 de marzo).
Consellería de Cultura, Educación, Formación Profesional e Universidades — III. Outras disposicións — 07/07/2022

A Orde do 8 de marzo de 2022 (DOG núm. 55, do 21 de marzo) pola que se convocan os premios extraordinarios de formación profesional de grao superior correspondentes ao curso 2020/21 establece no seu artigo 14.2 que a persoa titular da Secretaría Xeral de Educación e Formación Profesional elevará a proposta feita polo xurado de selección á persoa titular da Consellería de Cultura, Educación e Universidade, quen emitirá a correspondente orde de adxudicación para a súa publicación no
Diario Oficial de Galicia
.
A Secretaría Xeral de Educación e Formación Profesional viuse afectada pola reestruturación establecida no artigo 6 do Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia (DOG núm. 101, do 27 de maio).
Unha vez realizada polo xurado de selección a valoración das solicitudes presentadas, publicados os resultados coas puntuacións provisionais obtidas polas persoas candidatas, resoltas as reclamacións presentadas, vistas a acta coa proposta definitiva do xurado de selección e a proposta da directora xeral de Ordenación e Innovación Educativa sobre a concesión destes premios,
Primeiro. Conceder os premios extraordinarios de formación profesional de grao superior correspondentes ao curso 2020/21 ao alumnado que figura no anexo desta orde.
Segundo. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 9 de febreiro de 2021 (DOG núm. 31, do 16 de febreiro), no prazo dun mes, a partir do día seguinte ao da data de publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de xuño de 2022
EXTRACTO da Resolución do 27 de xuño de 2022 pola que se amplían os prazos máximos de execución dos proxectos e de presentación da xustificación e solicitude de cobramento da Resolución do 13 de xaneiro de 2020, pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva, modificada pola Resolución do 10 de agosto de 2020.
Instituto Galego de Promoción Económica — III. Outras disposicións — 08/07/2022

BDNS (Identif.): 493045.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Redistribución do crédito orzamentario
Modifícase a distribución plurianual dos créditos dispoñibles para concesións, que se aboarán con cargo á aplicación orzamentaria 06.A1.741A.7701, e polos seguintes importes con cargo aos seguintes exercicios: 300.000 € con cargo ao ano 2020, 500.000 € para o ano 2021, 6.200.000 con cargo ao ano 2022 e 2.000.000 € con cargo ao ano 2023.
Santiago de Compostela, 27 de xuño de 2022
EXTRACTO da Resolución do 23 de xuño de 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
Augas de Galicia — III. Outras disposicións — 08/07/2022

BDNS (Identif.): 636449.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS): http://www.pap.minhap.gob.es/bdnstrans/index
Primeiro.
Entidades beneficiarias
Poderán ser entidades beneficiarias destas subvencións os concellos responsables de sistemas de abastecemento á poboación cunha poboación total igual ou inferior a 50.000 habitantes, segundo cifras de poboación acordes co establecido no Real decreto 1065/2021, do 30 de novembro, polo que se declaran oficiais as cifras de poboación resultantes da revisión do Padrón municipal referidas ao 1 de xaneiro de 2021.
Segundo.
Obxecto
Bases reguladoras para a concesión de subvencións aos concellos, en réxime de concorrencia non competitiva, para a realización de auditorías municipais de abastecemento para minimizar as perdas de auga, e convocatoria destas subvencións para o ano 2022 (código de procedemento AU301C).
Terceiro.
Bases reguladoras
Publícase conxuntamente este extracto coa Resolución do 22 de xuño de 2022 pola que se aproban as bases reguladoras para a concesión de subvencións aos concellos, en réxime de concorrencia non competitiva, destinadas á realización de auditorías municipais de abastecemento encamiñadas á elaboración de plans de actuacións para minimizar as perdas de auga, e se convocan para o ano 2022 (código de procedemento AU301C).
Cuarto.
Importe
As subvencións reguladas ao abeiro desta resolución financiaranse con cargo á conta financeira 6566 (subvencións de capital a corporacións locais) da entidade pública empresarial Augas de Galicia, por importe de trescentos mil euros (300.000,00 €).
O importe das subvencións será do 80 % do gasto subvencionable, ata esgotar o crédito e cos límites máximos por solicitude que se indican a seguir:
a) Dez mil euros (10.000,00 €) en concellos de entre 10.001 e 50.000 habitantes.
b) Oito mil euros (8.000,00 €) en concellos de entre 5.001 e 10.000 habitantes.
c) Sete mil cincocentos euros (7.500,00 €) en concellos de entre 2.001 e 5.000 habitantes.
d) Seis mil euros (6.000,00 €) en concellos de 2.000 habitantes ou menos.
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 23 de xuño de 2022
CORRECCIÓN DE ERROS. Resolución do 7 de xuño de 2022 pola que se convoca o procedemento de selección de entidade privada sen ánimo de lucro para a atención residencial e a intervención educativa integral con persoas menores que teñen que cumprir medidas xudiciais privativas de liberdade previstas na Lei orgánica 5/2000, do 12 de xaneiro, reguladora da responsabilidade penal dos menores no centro de reeducación Concepción Arenal (A Coruña) (código de procedemento BS213D).
Consellería de Política Social e Xuventude — III. Outras disposicións — 08/07/2022

Advertidos erros na dita resolución, publicada no
Diario Oficial de Galicia
núm. 120, do 23 de xuño de 2022, cómpre efectuar as seguintes correccións:
– Na páxina 36094, no punto 1.7, letra h) Organización e funcionamento do centro, ordinal 4º, Protocolos, do anexo II da resolución, referido á estrutura e contidos mínimos do proxecto de intervención educativa do centro, onde di:
«4º. Protocolos:
4º.1. Protocolos de actuación para cada fase da intervención.
4º.2. Protocolo de actuación para asegurar a integridade física e psíquica da persoa menor en situacións que sexa necesario usar medios de contención.
4º.3. Protocolo para a intervención en situación de crise.
Entenderase por situacións de crise as seguintes:
4º.3.1. Agresións, ameazas ou coaccións graves.
4º.3.2. Motíns, plantes ou desordes colectivos.
4º.3.3. Evasións ou intentos de evasión dos centros.
4º.3.4. Resistencia activa e grave ao cumprimento das ordes.
4º.3.5. Introdución ou posesión de armas ou instrumentos materiais que poidan ser utilizados para causar danos ás persoas.
4º.3.6. Deterioro deliberado e grave das instalacións.
4º.4. Protocolo para prevención de suicidios».
Debe dicir:
«4º. Protocolos:
4º.1. Protocolos de actuación para cada fase da intervención.
4º.2. Protocolo de actuación para asegurar a integridade física e psíquica da persoa menor en situacións que sexa necesario usar medios de contención.
4º.3. Protocolo para a intervención en situación de crise.
Entenderase por situacións de crise as seguintes:
4º.3.1. Agresións, ameazas ou coaccións graves.
4º.3.2. Motíns, plantes ou desordes colectivos.
4º.3.3. Evasións ou intentos de evasión dos centros.
4º.3.4. Resistencia activa e grave ao cumprimento das ordes.
4º.3.5. Introdución ou posesión de armas ou instrumentos materiais que poidan ser utilizados para causar danos ás persoas.
4º.3.6. Deterioración deliberada e grave das instalacións.
4º.4. Protocolo para prevención de suicidios, incorporando a perspectiva de xénero e a diversidade sexual.
4º.5. Protocolo para a indagación da violencia e o abuso sexual sufrido, co obxecto de poder dar unha resposta terapéutica e de protección.
4º.6. Protocolo detección e prevención do acoso, abuso ou calquera outro tipo de violencia, que incorpore a perspectiva de xénero».
– Na páxina 36104, no punto 2.2.3, ordinal 3º do anexo II da resolución, referido ao persoal mínimo dos recursos humanos para a execución do convenio, onde di: «3º. Coordinadores», debe dicir: «3º. 3 coordinadores».